Sajtótájékoztató 2012.03.09.
Felvitel dátuma: 2012. március 9., péntek
1. Csendben folyik az önkormányzati vagyon orbáni államosítása. Az önkormányzati képviselőket sem tájékoztatják érdemben erről. Ezért bekértük az első államosítási áldozat, a tűzoltóság államosításának vagyoni következményeit. Az ingatlan 2816 m2, tehermentes, bruttó könyvszerinti értéke 203 mFt, a nettó 160 mFt. Ennyivel csökkent az önkormányzati vagyon 2012.01.01-től. A város költségvetése 370-380 mFt-tal lett kisebb, a létszámcsökkenés 96 fő.
Úgy látjuk, hogy a város jó gazdája volt Tűzoltóságnak, nem valószínű, hogy a személytelen állam, más érdekviszonyokkal jobb lenne. Sőt félelmeink vannak, ahogy a budapesti híreket halljuk. Ígérjük, hogy kiabálni, tiltakozni fogunk, ha a város és környékének biztonsága a váci tűzoltóság meggyengítése által csökkenne, veszélybe kerülne.
A további önkormányzati rombolást is folyamatosan dokumentáni fogjuk frakciónk honlapján.
2. Mi, váci szocialisták MÁRCIUS 15-ét a sajtószabadság ünnepe mellett a nemzeti egység és a forradalmi ifjúság ünnepének is tartjuk. Ezért mindig résztvettünk a helyi, hagyományos megmozdulásokon. Amikor mi szerveztük az ünnepséget, igyekeztünk a fenti elveknek megfelelni: iskoláink voltak a gazdái évente az ünnepnek. Tavaly már helyi pártpolitikus volt a szónok, idén pedig ismét idős pártpolitikus lesz, de már országos potentát jelenik meg a szónoki emelvényen, aki erősíti a nemzet megosztottságát. A váci MSZP ezért nem vesz részt az ünnepségeken helyben, de természetesen elhelyezi a tisztelet koszorúit az általunk is mélyen tisztelt emlékhelyeken.
cimkék: váci mszp frakció, tűzoltóság államosítása, március 15-i ünnep